Ленин мәйданы (Алабуга)

Алабуганың Ленин мәйданы () — Татарстанның Алабуга шәһәрендәге үзәк мәйдан. 1967 елдан әлеге исемне йөртә. Көнбатыштан көнчыгышка мәйдан аркылы шәһәрнең үзәк урамнары — Казан урамы, Нефтяниклар проспекты уза, төньяктан көньякка Гассар урамы белән Говоров урамы кисеп үтә.
300px|thumb|right|Ленин мәйданы.Казан урамыннан күренеше.фото: tatarstan.vsedomarossii.ru

 Тарих 
200px|thumb|right|Ленин һәйкәле.Скульптор А. Кибальников эше.фото: tatarstan.vsedomarossii.ru
1846 елга кадәр — көнбатыш Печән мәйданы () исемен йөрткән.

1846 елдан — Икмәк мәйданы (). Мәйданда потлап яки арбасы белән иген һәм икмәк ашамлыклары сатылганга шулай аталган. 1917 елга кадәр Алабуга шәһәре Чулман буеның гына түгел, Россия империясендә «икмәк биржасы» ролен үти. XIX гасырның II яртысында Алабугада 10 мең кешегә 600 сәүдәгәр туры килгән. Байлыгы һәм сәүдәгәр катламындагы кешеләр саны буенча өяз үзәге Алабуга губерна үзәге булган Вятка (хәзерге Киров) шәһәрен узып киткән. Сәүдә эшчәнлегенең күләме гаҗәпләнерлек булган: биредә икмәк сату буенча күп мең сумнарга контрактлар төзелгән, 15-26 августта узучы Спас ярминкәсенә Нократ, Казан, Уфа,  Ырынбур, Түбән Новгород губерналарыннан сәүдәгәрләр килгән.

1919 елдан — Инкыйлаб мәйданы ()Инкыйлаб мәйданы исеме 1930 елларда элекке Төрмә мәйданына бирелә, хәзер —  Комсомол паркы.

1930 елларда, Алабугада Совет хакимиятен урнаштыруда катнашкан большевик Сергей Николай улы Гассар (1877-1918) исемен мәңгеләштерү максаты белән, мәйданны Гассар мәйданы итеп үзгәртәләр. Хәзерге Ленин мәйданына алып чыгучы бер урам Гассар урамы исемен йөртә. Әлеге урамда Алабуга дәүләт тарихи-архитектура һәм сәнгать музей-тыюлыгы (, Гассар урамы, 9), Бөек Җиңүнең 70 еллыгына багышланган Хәтер музее (), Мәңгелек ут янучы Хәтер мемориал мәйданы урнашкан.

1967 елдан — Ленин мәйданы. 1970 елда мәйдан уртасында Ленин монументы (авторы — скульптор А. Кибальников) куела.

2007 елда Алабуганың меңьеллыгын билгеләгән чакта мәйданның кыяфәте үзгәрә: , чүкелгән тимердән ясалган беседкалар, áркалы үтеп йөрү  барлыкка килә.

2008 елның декабрендә «Тойма» кунакханәсе каршында Алабуганың кунакчыллыгын, сәүдәгәрләр шәһәренең колоритын бирүче «Самавыр» («Рус самавыры»)  мәдәни композициясе урнаштырыла. Самавырга эленгән баранка бәйләме һәйкәлне тематик яктан мәйданның (элекке) исеме белән бәйли.

 Мәйдан исемен алыштыру 
1997 елда Алабуга шәһәренең топонимия комиссиясе кайбер Алабуга урамнарының исемнәрен алыштыра (тарихи исемнәрен кире кайтара): Жданов урамы Кече Покрау (), Маленков урамы Спас () урамнары итеп үзгәртелә. «Тарихи урамнар рәтендә исемнәре тарихи үзәккә туры килми, аның кыяфәтен боза» дигән сылтау белән, Татарстанның 10 еллыгы урамының исемен һәм  
Ленин мәйданның исемен (Икмәк мәйданына) алыштыру мәсьәләсе дә карала. 2017 елның башында мәгълүмат чараларында мәйданның исемен алыштыру турында халык арасында сораштыру үткәрелә. Мәсәлән, «ВКонтакте» социаль челтәрендәге «Типичная Елабуга» төркеме сәхифәсендә тавыш бирүдә катнашкан 819 кешенең 712 се «Ленин мәйданы» исемен калдыру яклы, 8,9 % кеше «Икмәк мәйданы» исемен кайтару яклы була. 
Топонимия комиссиясе, халык фикерен исәпкә алып, мәйданның совет чоры исемен калдыра.

 Игътибарга лаеклы объектлар 
200px|thumb|right|Алабуга музей-тыюлыгы дирекциясе
 Алабуга дәүләт тарихи-архитектура һәм сәнгать музей-тыюлыгы биналары
 Ленинга һәйкәл (скульптор А. Кибальников эше)
 «Тойма» кунакханәсе («Шишкин» ресторан-кунакханә комплексы)
 «Кама» уку-өйрәнү театры  (Казан урамы, 15а)
 Үзәк балалар китапханәсе (Казан урамы, 15)
 Репрессия корбаннарына һәйкәл (Нефтяниклар проспекты, 125)
 «Рус самавыры» мәдәни композициясе

 Сылтамалар 
 Мәйдан панорамасы
   Переименовать нельзя, оставить.  «Вечерняя Елабуга», 14.03.2107
 Алабуга Яндекс-картада

 Искәрмәләр 

Төркем:Алабуга мәйданнары
Төркем:Владимир Ленин хөрмәтенә аталган объектлар